Mopanie is nie rypbestand nie maar is matig droogtebestand. Dit is 'n bladwisselinde boom wat teen gemiddelde tempo groei. Colophospermum mopane is 'n bekende boom wat in Botswana 'n digte woud vorm. Die boom kom ook wyd voor in die Kruger Widtuin, waar dit nie so groot word nie. Die boom het 'n mooi vorm en ook aantreklike blare. Plant Mopanie in 'n groep in die groter tuin of park om 'n bos-effek te skep. Hoewel Colphospermum mopane redelik reageer op snoei, kwyn dit in 'n houer en die metode word nie aanbeveel nie.